**Informácie pre klienta - spotrebiteľa**

Poskytovateľ služieb:

JUDr. Jaroslava Cablková

advokátka

so sídlom Námestie Oslobodenia 8, 905 01 Senica, Slovenská republika

Registračné číslo SAK: 7816

IČO: 52 405 486

DIČ: 1071897255

Telefón: 0948 300 085

E-mail: [cablkova.jaroslava@gmail.com](mailto:cablkova.jaroslava@gmail.com)

Webové sídlo cablkova.sk

Právny rámec poskytovania služieb:

Zákon číslo 140/1964 Zb. Občiansky zákonník

Zákon číslo 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej aj len „Zákon o advokácii“)

Vyhláška Ministerstva spravodlivosti Slovenskej republiky číslo 655/2004 Z. z. o odmenách a náhradách advokátov za poskytovanie právnych služieb (ďalej aj len „Vyhláška“)

Zákon číslo 108/2024 Z. z. o ochrane spotrebiteľa a o zmene a doplnení niektorých zákonov

Zákon číslo 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov

Hlavné vlastnosti produktu:

Advokátka poskytuje právnu službu v rozsahu dojednanom v zmluve o poskytnutí právnej služby. Zmluva o poskytnutí právnej služby medzi advokátkou a klientom je zmluvou príkaznou a riadi sa ustanoveniami §724 a nasl. Občianskeho zákonníka.

Cena právnych služieb:

Advokátka je povinná v priebehu poskytovania právnej služby informovať klienta, ktorý je spotrebiteľom právnej služby, o výške odmeny za úkon právnej služby ešte pred začatím tohto

úkonu, inak jej odmena nepatrí.

Odmena advokátke nepatrí za tie úkony, pri ktorých nepostupovala s odbornou starostlivosťou.

Odmena advokátky sa určuje na základe dohody medzi advokátkou a klientom; ak nedôjde k dohode, patrí advokátke tarifná odmena.

Vyhláška Ministerstva spravodlivosti Slovenskej republiky číslo 655/20024 Z. z. o odmenách a náhradách advokátov za poskytovanie právnych služieb upravuje spôsob určenia a výšku odmeny, náhrady hotových výdavkov a náhrady za stratu času advokátky za právne služby poskytované klientom na základe dohody alebo ustanovenia na to oprávneným orgánom.

Odmena advokátky je uvedená v zmluve o poskytnutí právnej služby uzatvorenej medzi advokátkou a klientom. Výška dohodnutej odmeny nemôže byť v rozpore s dobrými mravmi. Odmena môže byť určená ako hodinová odmena (súčin hodín účelne vynaložených na vybavenie veci a hodinovej sadzby), paušálna odmena (paušálna suma), podielová odmena (podiel na hodnote veci), alebo tarifná odmena.

Výška odmeny za zastupovanie pri tarifnej odmene v zásade závisí od počtu úkonov právnej služby vykonaných advokátkou v prospech klienta.

Vyhláška stanovuje, že advokátka má nárok na náhradu hotových výdavkov účelne a preukázateľne vynaložených v súvislosti s poskytovaním právnych služieb, najmä na súdne poplatky a iné poplatky, cestovné a telekomunikačné výdavky a výdavky za znalecké posudky, preklady a odpisy a na náhradu za stratu času. Tieto náklady nemôžu byť stanovené vopred.

Advokátka nie je platiteľom dane z pridanej hodnoty

Dodanie právnej služby:

Advokátka poskytuje právnu službu bezodkladne po tom, ako klient o úkon právnej služby požiada, najneskôr v lehote určenej súdom alebo iným orgánom na vykonanie procesného úkonu (lehota na podanie žaloby, návrhu, vyjadrenia, odvolania, iného opravného prostriedku, podania a podobne), alebo po dohode s klientom v inej lehote dojednanej medzi ním a advokátkou na vykonanie úkonu právnej služby. Advokátka vopred informuje klienta o tom, že v jeho právnej veci je potrebné vykonať ďalší úkon právnej služby.

Existencia a dĺžka trvania zodpovednosti za vady služby:

Advokátka zodpovedá klientovi za vady poskytnutej právnej služby.

Za vady poskytnutej právnej služby advokátka zodpovedá 24 mesiacov od jej poskytnutia.

Prípady vadného poskytnutia právnej služby advokátkou vrátane dôsledkov a tomu zodpovedajúcich oprávnení klienta sú upravené v Zákone o advokácii nasledovne:

* Ak advokátka poruší povinnosť v priebehu poskytovania právnej služby informovať klienta, ktorý je spotrebiteľom právnej služby, o výške odmeny za úkon právnej služby ešte pred začatím tohto úkonu, nepatrí jej odmena zaň, ak nešlo o prípad, že bolo potrebné úkon právnej služby vykonať bezodkladne (§ 18 ods. 3 Zákona o advokácii).
* Ak advokátka pri vykonaní úkonu právnej služby nepostupuje s odbornou starostlivosťou, nepatrí jej za vykonanie takéhoto úkonu odmena (§ 18 ods. 5 Zákona o advokácii).
* Ak predmetom poskytovania právnej služby bolo zastupovanie klienta pred súdom a podľa rozhodnutia súdu nebola klientovi priznaná (v plnej výške) náhrada trov konania za niektorý úkon (úkony) právnej služby z dôvodu, že služby neboli poskytnuté s odbornou starostlivosťou, alebo preto, že advokátka nevykonala úkon potrebný na priznanie náhrady trov konania, nepatrí advokátke (plná) odmena za takýto úkon (úkony) právnej služby ani voči klientovi (§ 24 ods. 6 Zákona o advokácii).

Postup pri uplatnení práv zo zodpovednosti za vady služby:

Klient má právo uplatňovať si u advokátky nároky z vád právnej služby, je povinný tak urobiť bezodkladne po tom, čo takú vadu zistí, inak jeho právo zaniká.

Ak klient vytkne vadu služby, je advokátka povinná poskytnúť klientovi bezodkladne písomne potvrdenie o vytknutí vady a o lehote, v ktorej vadu odstráni, nie dlhšej ako 30 dní. Ak advokátka odmietne zodpovednosť za vady služby, je povinná písomne toto klientovi oznámiť, zároveň uviesť dôvody tohto odmietnutia.

Dĺžka trvania zmluvy o poskytnutí právnej služby:

Zmluva o poskytnutí právnej služby môže byť uzatvorená na určitý čas (napríklad na vykonanie konkrétneho úkonu právnej služby, alebo na zastupovanie v konkrétnom súdnom spore do právoplatného skončenia sporu) alebo na neurčitý čas alebo ako zmluva, ktorej platnosť sa predlžuje automaticky.

Advokátka má za splnenia zákonných predpokladov v zmysle Zákona o advokácii možnosť od zmluvy o právnej službe odstúpiť a klientom udelené plnomocenstvo vypovedať.

Plnomocenstvo, ktoré klient advokátke udelí, môže klient odvolať a tohto práva sa nemôže vzdať.

Poučenie o práve klienta podať advokátke žiadosť o nápravu podľa zákona o alternatívnom riešení spotrebiteľských sporov:

Klient má právo podať podľa zákona číslo 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov advokátke žiadosť o nápravu, ak medzi ním a advokátkou vznikne spor z uplatnenia práv zo zodpovednosti za vady alebo ak sa klient domnieva, že advokátka porušila práva spotrebiteľa.

Ak advokátka na žiadosť klienta odpovedala zamietavo alebo na ňu neodpovedala do 30 dní odo dňa jej odoslania, má klient právo podať návrh na začatie alternatívneho riešenia sporu subjektu alternatívneho riešenia sporov.

Zoznam subjektov alternatívneho riešenia sporov vedie Ministerstvo hospodárstva SR na svojom webovom sídle:

<https://www.mhsr.sk/obchod/ochrana-spotrebitela/alternativne-riesenie-spotrebitelskych-sporov-1/zoznam-subjektov-alternativneho-riesenia-spotrebitelskych-sporov-1>

Zodpovednosť za škodu:

Advokátka zodpovedá za škodu spôsobenú pri výkone advokátskej činnosti v zmysle Zákona o advokácii a je poistená u poisťovateľa KOOPERATIVA poisťovňa, a. a., Vienna Insurance Group, so sídlom Štefanovičova 4, 816 23 Bratislava, IČO: 00 585 441. Poistená činnosť: poistenie zodpovednosti za škodu spôsobenú pri výkone advokátskej činnosti. Limit poistného plnenia pre aktuálny rok: 100.000,- EUR.

Orgánmi dozoru pri poskytovaní služieb advokátky sú Slovenská advokátska komora a Slovenská obchodná inšpekcia.

Odkaz na webové sídlo Slovenskej advokátskej komory:

<https://www.sak.sk/>

Odkaz na webové sídlo Slovenskej obchodnej inšpekcie:

<https://www.soi.sk/>